
KIRKENYT 


Danmarks  første  institutbygning 
indvies  af  præsident  Samuelsen! 


Det  var  en  historisk  begivenhed,  da 
Danmarks  første  institutbygning 
den  3 1 .  august  blev  indviet  af 
områdepræsidenten  for  Nordeuropa, 

Cecil  O.  Samuelson. 


Instituthygningen  blev  indviet  af  Præsident  Samuelson, 
der  besøgte  Danmark  med  David  Cook,  leder  af  CES 
i  Nordeuropa.  (FOTO:  SP) 


Det  er  en  mangeårig  visi- 
on, der  endelig  er  ble- 
vet gjort  til  virkelighed. 
Visionen  om  et  mødested 
for  Kirkens  unge,  der  er 
helt  deres  eget. 

Det  har  de  unge  i 
Københavns  Stav  nu  fået. 
Villaen,  der  ligger  på  sam- 
me grund  som  kirken  på 
Priorvej  12  på  Frederiks- 
berg, blev  søndag  den  31. 
august  indviet  til  brug  for 
Kirkens  unge  voksne  til 
såvel  religiøs  instruktion 
som  socialt  samvær. 

Bygningen  har  i  årenes 
løb  haft  mange  forskellige 
funktioner,  bl.a.  har  den 
fungeret  som  Kirkens  missi- 
onskontor. 

Før  bygningen  blev 
overtaget  af  CES  (Kirkens 
Uddannelses  System)  har 


den  sidst  i  en  årræk- 
ke fungeret  som  bolig 
for  fuldtidsmissio- 
nærerne  som  også 
tæller  et  missio- 
nærægtepar. Bror  og 
søster  Andersen,  der 
tjener  som  fuldtids- 
missionærer  på  missi- 
onskontoret,  er  de 
eneste  missionærer,  der  sta- 
digvæk bor  i  villaen. 


Få  visionen 

Få  visionen  om  hvad 
denne  bygning  kan  bruges 
til,  blev  de  unge  opfordret 
til  af  både  stavspræsidenten 
og  de  øvrige  tilstedeværen- 
de ledere. 

Spørg  jer  selv:  "Hvad 
kan  jeg  være  en  del  af?", 
opfordrede  Johan  S.  Koch, 


Mødet  blev  ledet  af  bror  Jens 
Kristoffersen,  der  er  leder  af 
CES  i  Danmark.       (FOTO:  SP) 


David  Cook  hilser  på  Erik  Toft  fra 
Københavns  3.  Ward.  (FOTO:  SP) 


stavspræsident  i  Køben- 
havns Stav. 

Stavspræsidenten  opfor- 
drede også  stavens  unge  til 
at  gøre  denne  bygning  til 
en  slags  hjem  uden  for 
hjemmet. 

Bygningen  er  blevet 
fuldstændigt  renoveret  og 
udstyret  med  alt  lige  fra  nye 
gardiner  til  bordtennisbord 
i  kælderen.  Den  fremstod 
meget  flot  og  indbydende. 
Et  veludstyret  bibliotek  er 


der  også  blevet  indrettet  til 
brug  for  både  undervisere 
og  deltagere. 

Stavspræsidenten 
udtrykte  også  sin  egen  visi- 
on, der  gik  ud  på  at  denne 
bygning  i  løbet  af  de  næste 
2-3  år  allerede  ville  være 
for  lille. 

Chefen  for  CES  i  hele 
Nordeuropa,  David  Cook, 
var  også  til  stede  ved  indvi- 
elsen. Han  sagde  til  de 
unge,  at  det  er  mennesker, 
der  skaber  et  Institut,  ikke 
bygningen  i  sig  selv.  Og 
med  dette  opfordrede  han 
de  unge  til  at  tage  aktivt 
del  i  at  skabe  dette  Institut. 

Nye  ægteskaber 

Områdepræsidenten  var 
personligt  kommet  helt  fra 
England  for  at  indvie  den 
nye  institutbygi"iing.  Og 
bygningen  blev  da  også 
indviet  på  behørig  vis,  men 
det  var  nu  bemærkningen 
om  et  ønske  om  mange 
fremtidige  ægteskaber,  der 
bragte  smil  frem  hos  de 
unge. 

Jeg  håber,  at  aktiviteter- 
ne, der  kommer  til  at  foregå 
i  denne  institutbyging,  vil 
resultere  i  mange  ægteska- 
ber, sagde  områdepræsiden- 
ten. 

Præsident  Samuelson 
opfordrede  også  de  unge  til 
at  få  så  megen  uddannelse 
som  overhovedet  muligt, 

både  inden-  og  udenfor 
Kirkens  Uddannelses 
System. 

Områdepræsidenten 
opfordrede  også  de  unge  til 
at  tage  deres  venner  med  til 
de  aktiviteter,  der  skal  finde 
sted  i  bygningen. 

-Det  er  jeres  ansvar  at 
tage  jeres  venner  med  her- 
hen, sagde  præsident  Sam- 
uelson. 

Ældste  Samuelsen  slut- 
tede sin  tale  med  at  bede 
de  unge  om  at  tage  sig  godt 
af  bygningen  og  om  intet  at 
gøre,  der  ville  forhindre 
Anden  i  at  være  tilstede. 

Susanne  Perkins 


Efter  mødet 
blev  der 
mulighed  for 
personligt  at 
hilse  på  de 
besøgende. 
Stavens  unge 
er  glade  for  at 
tale  med 
præsident 
Samuelson. 
(FOTO:  SP) 


Vælg  at  tjene  Herren! 


Præsident 


Spencer  J.  Condie 
præsiderede  ved 


Århus  Stavs 


konference  i 


Herning  den  7. 
september  1997. 


Medlemmer  af  Kirken 
fra  hele  Jylland  og  Fyn  sam- 
ledes til  konference  i  de 
grønne  sæder  i  Herning 
Kongrescenter,  som  præsi- 
dent Condie,  førsterådgiver 
i  præsidentskabet  for  Det 
Nordeuropæiske  Område, 
tydeligt  huskede  fra  et  tidli- 
gere besøg  for  ni  år  siden. 

Har  vi  valgt  at  tjene 


Herren  og  overvejet,  hvilke 
konsekvenser  det  har  i 
vores  hverdag?  indledte 
præsident  Michael  Paulsen 
fra  stavspræsidentskabet 
med  at  spørge. 

Hvis  vi  ønsker  at  tjene 
Herren,  er  vi  nødt  til  at  stil- 
le krav  til  os  selv.  At  holde 
befalingerne  er  en  god 
hjælp.  Vi  må  vælge  side,  for 


hvis  vi  bare  lader  stå  til, 
kommer  vi  aldrig  tilbage  til 
vor  himmelske  Fader. 

Lad  ikke  dit  vidnesbyrd 
samle  støv 

Præsident  Pete  Meline 
fra  stavspræsidentskabet 
fortsatte  med  at  opfordre  til 
at  fylde  hjertet  med  det  gode 
og  undgå  det,  som  Herren 


hader  (Ordsprogenes  Bog 
6:16  og  8:13).  Præsident 
Meline  opfordrede  alle  til  at 
gøre  sig  nogle  tanker  om- 
kring deres  vidnesbyrd. 

"Er  vores  vidnesbyrd 
blot  trofæer,  der  står  på  en 
hylde  og  samler  støv?  Eller 
lever  vi  efter  dem?"  Hvad 
er  vores  følelser  omkring 
vores  viden  om  evangeliet? 

Har  vi  blot  passive  vidnes- 
byrd, eller  motiverer  de  os 
til  at  være  aktive  for  Her- 
rens sag? 

Vær  hellige 

Stavspræsident  Erik 
Ryttersgård  brugte  i  sin  tale 
eksemplet  fra  Alma  5:14- 
15  om  at  bave  Guds  billede 
prentet  i  sin  bevidsthed. 
"Et  tydeligt  billede  kan  føre 
os  sikkert  gennem  livet." 
Skulle  der  opstå  billedfor- 
styrrelser,  så  smider  man  jo 
ikke  hele  fjernsynet  ud, 
men  i  stedet  må  vi  rette  på 
antennen,  indtil  billedet 
igen  står  skarpt. 

Præsident  Ryttersgård 
opfordrede  alle  til  at  hellig- 
gøre sig  og  udvise  passende 
opførsel  som  sidste  dages 
hellige.  Han  opfordrede  til, 
at  vi  støtter  hinanden  og 
fremhæver  det  gode,  der 
vitterligt  sker,  i  stedet  for  at 
fokusere  på  fejlene. 

Som  et  eksempel  på  at 
holde  Herrens  bud  nævnte 
præsident  Ryttersgård  en 
familie,  der  vitterligt  ikke 
havde  råd  til  at  betale  tien- 
de. Alligevel  betalte  de 
med  deres  tro,  kan  man 
sige.  Og  miraklet  skete,  for 
Herren  hjælper  dem,  der  i 
tro  holder  budene. 

For  at  holde  Herrens 
bud  må  vi  mange  gange 
give  slip  på  det  sikre,  på 
vores  faste  vaner  i  hverda- 
gen -  både  som  et  nyt  med- 
lem og  som  gamle  i  gårde. 


Tør  vi  fx  tage  på  mission? 
Præsident  Ryttersgård  tak- 
kede alle  de  unge  og  de 
modne  ægtepar,  der  tjener 
på  mission,  men  vi  har  brug 
for  mange  flere.  Tag  hjem 
og  overvej  det! 

Seks  nye  ældster 

Seks  unge  mænd  blev 
ved  konferencen  godkendt 
til  at  få  overdraget  Det  Mel- 
kisedekske  Præstedømme. 
Stavspræsidenten  bemærke- 
de, at  det  var  glædeligt,  at 
det  var  en  blanding  af  unge 
mænd,  der  var  vokset  op  i 
Kirken,  og  unge  mænd,  der 
var  ny  omvendte. 

Forkynd  evangeliet 

Præsident  Spencer  J.  Con- 
die  fra  områdepræsidentska- 
bet var  konferencens  hoved- 
taler, og  han  hentede  mange 
eksempler  fra  de  ledende 
Brødres  liv  frem.  Disse  mænd 
har  fristelser  og  prøvelser  som 
alle  andre,  men  de  går  ofte 
den  ekstra  mil  og  ved,  hvor- 
dan man  trøster  og  opbygger 
de  hellige.  Præsident  Con- 
die  understregede,  at  vi  i 
Danmark  er  lige  så  tæt  på 
Himlen  som  alle  andre  ste- 
der i  verden.  Vi  kan  også 
trække  på  hjælp  fra  Himlen, 
når  vi  har  brug  for  det. 

Vi  har  som  et  pagtsfolk 
og  Abrahams  efterkommere 
et  ansvar  for  at  forkynde 
evangeliet,  sagde  ældste 
Condie  og  henviste  til  kapi- 
tel 2  i  Abrahams  Bog  i  Den 


Kostelige  Perle.  I  L&P  33:8, 
9  og  10  bliver  vi  tre  gange 
opfordret  til  at  åbne  vores 
mund,  og  i  L<SjP  60:2  får  vi 
at  vide,  at  Herren  er  util- 
freds med  dem,  der  ikke  vil 
åbne  munden.  Brug  en  fa- 
milieaften til  at  fastsætte  en 
dato,  hvor  I  har  nogen  be- 
redt til  at  lytte  til  missio- 
nærerne, opfordrede  ældste 
Condie. 

Med  talrige  eksempler  fra 
Det  Gamle  Testamente  gen- 
nemgik ældste  Condie  Isra- 
els historie  og  vores  forplig- 
telse til  at  bidrage  til  Israels 
indsamling,  som  Joseph 
Smith  og  Oliver  Cowdery  i 
april  1836  (L&P  110)  mod- 


tog nøglerne  til  fra  Moses. 

Det  levende  vand 

Det  levende  vand  er 


Diana  Kristensen  fra  Frede- 
rikshavn Gren,  der  denne  som- 
mer kom  hjem  fra  en  mission  i 
Sverige,  bar  vidnesbyrd  om,  at 
det  at  tjene  Gud  er  vejen  til 
evigt  liv.  (FOTO:  TD) 

A  Præsident  Spencer  J.  Condie 
fra  områdepræsidentskahet 
hilser  på  stavspræsident  Erik 
Ryttersgård. 

(FOTO:  TD) 


evangeliets  love  og  ordi- 
nanser.  I  skriften  læser  vi, 
at  det  levende  vand  kan 
gøre  Det  Døde  Hav  sundt 
igen  (Ezekiel  47).  Det 
levende  vand  kan  helbrede 
et  dødt  vidnesbyrd,  et 
"dødt"  ægteskab,  ja  selv 
problemer  mellem  forældre 
og  børn. 

-Det  levende  vand  kom- 
mer fra  templet.  Templet  er 
ikke  kun  et  sted,  hvor  vi 
kan  blive  beseglet,  men 
også  et  sted,  hvor  vi  kan  bli- 
ve helbredt  for  denne  ver- 
dens plager  og  problemer, 
sluttede  ældste  Condie. 

Svend  Aage  Andersen, 
medlem  af  Tåstrup  Ward 


i  Københavns  Stav,  var 
"Kirkenyts"  udsendte 
skribent. 


Søster  Kirsten  Holmboe  fra  Esbjerg  Ward,  th,  talte  om,  hvordan 
familien  var  blevet  styrket  af  at  have  en  søn  på  mission,  mens  søster 
Dagmar  Hinrichsen,  i  midten,  fra  Århus  Ward  berettede  om, 
hvordan  hun  læste  i  Mormons  Bog  gennem  flere  år,  og  om,  hvordan 
den  førte  hende  til  Kirken.  (FOTO:  TD) 

AP" spejdere  fra  Århus  Stav 


Lejren  i  år  blev  afholdt 
nordvest  for  Silkeborg,  tæt 
ved  et  lille  landsbysamfund 
kaldet  Klode  Mølle.  Valget 
af  dette  sted  hang  samen 
med  at  Århus  Stav  havde 
arrangeret  en  hærvejs- 
march,  hvor  deltagerne 
skulle  udsættes  for  spejder- 
nes tjenstvillighed.  Således 
deltog  spejderne  i  2  firesi- 
des  og  en  dags  vandretur. 

Lejrens  idégrundlag  i  år 
var,  at  AP'erne  skulle  arbej- 
de sig  frem  gennem  logbo- 
gen og  udføre,  de  duelig- 
hedsprøver eller  dele  af 
dem,  som  man  kun  kan 
udføre  mens  man  er  på  lejr. 
Dette  krævede,  at  man 
havde  forberedt  sig  hjem- 
mefra. Spejderne  fra  Ran- 
ders må  her  nævnes  som 
eksemplariske,  de  havde 
virkelig  fart  over  feltet. 

Ligesom  så  mange  tidli- 
gere år  havde  Odense  1 . 
Ward  bygget  en  velfunge- 
rende lejr  med  mange 
spændende  enkeltheder,  så 
som  bageovn  og  opslagstav- 
le. De  bliver  svære  at  over- 
rumple i  denne  disciplin. 

Ålborg  og  Århus 
udmærkede  sig  ved  særde- 
les velholdte  lejrområder. 
De  var  rene  og  fri  for 


"arbejdsrester".  Særdeles 
flot  præsteret. 

Esbjerg  Ward  havde 
med  kun  to  spejdere  og  en 
frederikshavnsk  gæst  godt 
fat  på  den  praktiske  indret- 
ning af  deres  lejrområde. 
Princippet  "småt,  men 
godt"  vil  passe  på  dem. 

Spejderne  fra  Fredericia 
havde  tæft  for  de  morsom- 
me indslag.  Specielt  skal 
nævnes  overnatningen  i 
bivuak.  Det  var  netop  den 
nat,  det  begyndte  at  regne. 
Lægger  man  blot  presen- 
ningen på  jorden  og  kryber 
ind  under  den,  kan  det  give 
våde  oplevelser. 

Lejrens  overordnede 
tema  var  på  grund  af  150- 
året  for  pionerernes 
ankomst  til  Salt  Lake  "Tro  i 
hvert  fodtrin".  Temaet  blev 
anvendt  ved  morgensam- 
ling og  firesides. 

Jørn  Holm  Bendtsen  er 
medlem  af  Frederikshavn 
Gren  og  er  spejderleder  i 
Århus  Stav. 

Følgende  billedrappor- 
tage  beskriver  bedre  end 
ord  den  sande  lejroplevel- 
se. Fotos:  Jørn  Holm 
Bendtsen  og  Bjarne  Bids- 
trup. 

Pi^er  fra  hele 
Århus  Stav 
samledes  i  Århus 
trods  strålende 
solskin  udendørs. 

(FOTO:  Pedersen) 


Unge  piger  i  Århus  Stav 
forbereder  sig  til  Kristi 
andet  komme! 


En  mindebog 

Kl.  10.00  blev  ca.  55 
deltagere  budt  velkommen 
af  stavens  UP- 
præsidentinde,  Marie-  . 
Héléne  Pedersen,  der 
fortalte  om,  hvordan  hun 
var  blevet  inspireret  til  at 
planlægge  denne 
konference  ved 
stavskonferencen  for  snart 
to  år  siden.  Her  havde 
ældste  Fowler  talt  direkte 
til  de  unge  og  bedt  dem 
forberede  sig  til  Kristi  andet 
komme. 

'Det  vil  være  jer,  der  vil 
være  til  stede,  sagde  ældste 
Fowler  dengang. 
Hun  præsenterede  også  et 
lille  hæfte,  som  hver  pige 
havde  fået  udleveret:  Her 
var  bl.a.  dagens  program, 
men  også  mulighed  for  at 


Lørdag  d.  16.  august  var  Århus  Stavs  unge 
piger  med  ledere  inviteret  til  konference  i 
kirkebygningen  i  Århus,  Emnet  var  "At 
forberede  sig  til  at  modtage  Kristus  ved 
hans  andet  komme",  og  stavens  ledere 
havde  brugt  lang  tid  på  at  forberede 
konferencen.  Det  var  en  varm  og  solrig 
dag,  men  mange  havde  heldigvis  alligevel 

o 

valgt  at  tage  turen  til  Århus  og  få  en  dejlig 
åndelig  oplevelse. 


skrive  notater  i  dagens  løb, 
hvor  der  ville  blive 
forskellige  muligheder  for 
at  meditere  og  sætte  sig 
mål.  Vi  blev  så  bedt  om  at 
svare  på  nogle  spørgsmål  i 


hæftet  om,  hvordan  vi 
regnede  med,  at  vi  ville 
være,  hvad  vi  ville  være 
engageret  i,  og  hvor  stor 
vores  tro  ville  være,  når 
Kristus  kommer  igen. 


Et  personligt  interview 
med  Kristus 

Herefter  fik  Søster  Jeanett 
Vestbø  ordet.  Hun  bad  os 
lukke  øjnene,  og  mens  hun 
spillede  opløftende  musik 
tog  hun  os  med  på  en  lille 
udflugt,  hvor  vi  i  vore 
tanker  skulle  forestille  os, 
at  vi  var  på  vores 
yndlingssted.  Her  fik  vi 
besøg  af  Kristus,  og  fik 
mulighed  for  at  få  et  helt 
personligt  interview  med 
ham.  Det  var  en  meget 
speciel  og  dejlig  oplevelse, 
og  vi  fik  bagefter  mulighed 
for  at  skrive  vores  tanker  og 
følelser  ned  i  vores  lille  bog. 

Modeshow 

Efter  denne  opbyggende 
indledning  blev  vi  nu  delt 
ind  i  tre  hold,  der  hver 

skulle  overvære  tre 
workshops.  Imellem 
workshopperne  var  der 
frokostpause,  efterfulgt  af 
et  modeshow  opført  af 
Ålborg  Wards  UP  Her  blev 
vist  mange  former  for  både 
sports-,  hverdags-,  fest-, 
søndags-  og  tempeltøj  og  til 
slut  også  en  brudekjole.  Vi 
blev  opfordret  til  at  tænke 
over,  hvilken  slags  tøj  vi 
gerne  ville  have  på,  hvis 
Kristus  kom  nu,  og  gå  hjem 
og  tilpasse  vores  garderobe 
efter  Kirkens  standarder, 
hvis  der  var  noget,  der  ikke 
var  i  orden. 

Hvordan  er  du  som  20- 
angr 

Den  første  af  de  tre 
workshops  hed  "At  lære  at 
bruge  evangeliet  som  en 
naturlig  del  af  sit  liv"  og 
handlede  også  om 
programmet  "Personlig 
fremgang".  Den  blev  ledet 
af  Søster  Dagmar 
Hinrichsen.  Her  fik  vi 
mulighed  for  at  tænke  over 
og  svare  på,  hvordan  vi 
ville  beskrive  os  selv 
overfor  hhv.  en  penneven, 
eller  overfor  Kristus,  som  jo 
kender  os  i  forvejen. 
Pigerne  blev  også  bedt  om 
at  forestille  sig  selv  som  20- 
årige,  30-årige  eller  endnu 
ældre!  For  nogle  virkede 
det  vist  lidt  overvældende, 
men  det  var  spændende  at 
høre  pigernes  kommentarer 
til  deres  udseende, 
uddannelse  og 
fremtidsplaner  i  det  hele 
taget. 

Mor  er  den  bedste  i 
verden... 

Vi  fik  nu  alle  uddelt  et 
stykke  papir,  hvor  vi  på  den 
ene  side  skulle  skrive 
navnet  på  vores 
idealkvinde  og  på  bagsiden 
begrundelsen  for,  at  hun 
var  vores  ideal.  Navnene 
kom  op  at  hænge  på 
væggen,  og  der  blev  talt 
lidt  om  de  forskellige.  Den 
kvinde,  der  var  nævnt  flest 
gange,  var  "Mor". 


Begrundelserne  herfor  var 
bl.a.  at  hun  er  en  god  ven, 
hjælpsom,  åndelig,  kærlig 
og  så  har  hun  ikke  ret 
mange  fejl!  Også  flere  UP- 
ledere  blev  nævnt  for  bl.a. 
deres  ordenssans,  gode 
humør  og  tempelægte- 
skab. 


kommer?  Det  blev  i  hvert 
fald  vores  afsluttende 
udfordring  i  denne 
workshop. 

Hvad  er  vigtigst  her  i  livet? 

Workshop  nr.  2 
omhandlede  "Ansvarlighed 
gennem  Kristuslignende 


Brudm,  Kamilla  Rcfvik  fra  Horsens  Gren,  fortæller  de  andre 
piger,  hvordan  hun  har  nået  sit  mål,  at  blive  viet  i  templet. 

(FOTO;  Pedersen) 


Et  himmelsk  sendebud  kom  med  et  budskab  til  de  unge  piger. 

(FOTO:  Pedersen) 


Et  trin  ad  gangen 

Vores  næste  opgave  blev  at 
overveje,  hvordan  vi  kunne 
blive  som  vores 
idealkvinde.  Linda  fra 
Randers  skulle  prøve  at 
tage  turen  fra  den  ene  ende 
af  lokalet  til  den  anden  i  ét 
hop,  men  hun  kom  ikke  så 
langt;  det  gik  bedre,  da  hun 
fik  Unge  Pigers 
værdinormer  som 
"trappetrin".  Dette  skulle 
symbolisere,  at  ved  at 
arbejde  med  programmet 
"Personlig  fremgang"  og 
sætte  sig  mål  vil  vi  trin  for 
trin  kunne  nå  vore  mål. 
Mon  vi  når  at  blive  som 
vores  ideal,  inden  Kristus 


kærlighed"  og  blev  ledet  af 
Søster  Irene  Krammer.  I 
klassen  hang  en  masse 
sedler  med  emner  som 
feks.  uddannelse,  personlig 
pleje,  "godnat",  templet, 
bøger, 

skabertrang/kreativitet,  mit 
tøj,  sport,  kirke,  noget  vi 
alle  bruger  mere  eller 
mindre  tid  og  energi  på. 
Under  hvert  emne  var  der 
en  opgave,  der  skulle  løses. 
Klassen  blev  nu  opdelt  i 
mindre  grupper,  der 
sammen  skulle  vælge, 
hvilke  opgaver  der  skulle 
besvares,  og  hvordan 
klassetiden  skulle 
prioriteres.  Da  tiden 


halvvejs  var  gået,  sagde 
søster  Krammer,  at  klassen 
skulle  symbolisere  vores  liv; 
hvad  brugte  vi  mest  tid  på  i 
vores  liv,  og  huskede  vi  at 
få  det  vigtigste  med?  Nogle 
grupper  fik  travlt  med  at 
komme  hen  til  opgaverne 
om  kirke  og  tempel!  Det 
var  spændende  at  se, 
hvordan  nogle  meget 
forskellige  unge  piger  fik 
tingene  til  at  fungere  i 
grupperne.  Til  slut  fik  vi 
mulighed  for  at  vurdere  os 
selv  og  overveje,  om  vi 
havde  brugt  tid  på  andre  og 
andres  behov  i  den  tid,  vi 
havde  til  rådighed. 
Desuden  blev  vi  spurgt, 
hvor  vi  gerne  ville  være 
henne  rent  fysisk,  når 
Kristus  kommer.  Svarene 
lød;  "i  templet",  "hjemme", 
"i  gang  med  at  studere",  "i 
gang  med  at  lave 
genealogi". 

En  hilsen  fra  himlen 

Den  tredje  og  sidste 
workshop  hed  "Personlig 
værdi"  og  blev  ledet  af 
søster  Annette  Jakobsen.  Vi 
fik  her  at  vide,  at  vi  hver 
især  havde  stor  værdi  i 
forudtilværelsen,  og  at  vi 
viste  stort  mod,  mens  vi  var 
der.  Hvordan  ser  det  så  ud 
nu?  En  budbringer  klædt  i 
hvidt  kom  ind  og  læste  et 
budskab  op,  som  skulle 
forestille  at  være  direkte  fra 
vor  himmelske  Fader.  Det 
omhandlede  bl.a.,  hvor  stor 
kærlighed  han  har  til  os,  og 
hvor  meget  han  ønsker  for 
os,  at  vi  skal  gå  fremad  og 
hjælpe  andre  til  at  gøre  det 
samme.  Det  indeholder 
også  trøstende  ord  til  dem, 
der  har  det  svært.  Hver 
pige  fik  et  tilsvarende  brev 
overrakt. 

At  forberede  sig  til 
ægteskab 

Nu  blev  klassen  opdelt  i  to 
grupper,  der  hver  fik  en 
spændende  opgave:  Dels 
om  hvilke  kvaliteter 
pigerne  kunne  tænke  sig,  at 
deres  kommende  mand 

skulle  have,  dels  om 
hvordan  de  selv  ønskede  at 
være  som  ægtefælle.  Der 
kom  rigtig  mange  gode 
egenskaber  frem  i  begge 
grupperne,  og  til  slut  blev 
vi  gjort  opmærksomme  på, 
at  de  egenskaber  man 
forventede  af  sin 
tilkommende,  burde  man  jo 
også  selv  have! 
Herefter  kom  endnu  en 
gæst  ind  i  klassen:  En  brud! 
Hun  fortalte,  hvordan  hun 
havde  nået  sit  mål,  at  blive 
viet  i  templet,  bl.a.  ved  at 
arbejde  med  sine  mål  i  UP 
og  modtage  sin 
patriarkalske  velsignelse.  Vi 
blev  opfordret  til  at  bruge 
programmet  "Personlig 
fremgang"  og  huske  pro- 
fetens ord  om,  at  vi  er  Guds 
døtre,  og  at  vi  ikke  må  føle 
noget  mindreværdskom- 


Linda  bruger  Unge  Pigers 
værdinormer  som  "trappetrin" 
for  at  nå  målet. 

(FOTO:  Pedersen) 


pleks,  for  vi  har  alle  en 
plads  i  den  storslåede  gud- 
dommelige plan. 
På  stolene  i  klassen  lå  der 
billeder  af  forskellige  kvind- 
er fra  skrifterne,  og  til  slut 


talte  vi  om  nogle  af  dem  og 
den  værdi,  de  havde. 

Et  minderigt  bogmærke 

I  løbet  af  de  tre  workshops 
lavede  pigerne  hver  et 
bogmærke,  som  endnu  et 
minde  om  denne 
konference.  Bogmærket  var 
i  UP's  farver  med  et  billede 
af  Kristus  og  pigernes 
yndlingsskriftsted  på. 
Efter  en  kort  pause 
samledes  vi  nu  alle  igen  og 
fik  af  pigerne  fra  Horsens 
Gren  præsenteret  Unge 
Pigers  værdinormer  og 
nogle  af  de  udfordringer, 
det  nogle  gange  kan  give  at 
skulle  efterleve  Kirkens 
standarder.  Pigerne  kom 
ind  på  en  lille  sti  omkranset 
af  lys  i  den  ellers  mørklagte 
kirkesal  med  hver  et  lille  lys 
i  hånden  og  fulgte  stien  op 


ad  gangen  til  et  større  lys 
foran  i  salen.  Det  viste  flot, 
hvordan  vi  kan  komme  til 
Kristus  (repræsenteret  ved 
det  store  lys)  ved  at  følge 
den  sti  af  mindre  lys,  som  vi 
har  i  vores  liv  i  form  af 
Kristi  lys.  Den  "fakkel", 
som  hver  enkelt  pige  bar, 
forestillede  det  lys,  som  vi 
hver  især  repræsenterer. 
Det  så  flot  ud  med  alle 
disse  lys  i  den  mørke 
kirkesal. 

Til  slut  var  der  et  dejligt 
vidnesbyrdsmøde,  og  før  vi 
fik  set  os  om,  var  det  tid  at 
slutte  konferencen.  Jeg  tror, 
at  vi  alle  gik  derfra  med  et 
større  ønske,  om  at 
forberede  os  til  Kristi  andet 
komme. 

Lise  Andersen  er 

præsidentinde  for  UP  i 
Silkeborg  Gren. 


Q 

Århus  Ward 
får  ny  biskop 
^  og  deltager  i 
Århus  Festuge 
med  stor  flot 
udstilling! 


Steen  Kreiberg,  der  i  et 
par  år  har  været 
grenspræsident  i 
Silkeborg  Gren  i  Århus 
Stav,  blev  den  16.  marts  i 
år  den  nye  biskop  i 
Århus  Ward  i  samme 
stav.  Han  afløser  bror 
Henry  Sørensen,  der  i  en 
årrække  har  tjent  som 
wardets  biskop. 


-Det  har  været  utroligt 
spændende  at  blive  kaldet 
som  biskop  i  et  ward,  hvor 
man  ikke  rigtig  kendte 
nogen,  men  det  har  selvføl- 
gelig også  været  svært, 
siger  biskop  Kreiberg. 
Steen  er  gift  med  Lone  og 
sammen  har  de  to  børn  på 
4  og  7  år.  Før  kaldet  som 
grenspræsident  i  Silkeborg 


Steen  Kreiberg. 

\  (FOTO:  Kreiberg) 


Dette  flotte  Mayahoved  blev  lavet  at  Etta  Westing  og  var  det 
første,  der  mødte  udstillingens  gæster.  (FOTO:  Eigil  Andersen) 


boede  familien  kun  ganske 
kort  tid  i  Århus  Ward,  der- 
for er  det  fuldstændigt  som 
at  komme  ind  i  et  nyt 
ward,  fortæller  den  nye 
biskop. 

-Jeg  synes,  at  det  har 
været  meget  positivt  at 
lære  søskende  at  kende, 
siger  biskop  Kreiberg,  der  i 
hverdagen  driver  en  virk- 


somhed, der  fabrikerer 
plastprodukter. 

Både  Lone  og  Steen 
udtrykker  taknemlighed 
for  den  dejlige  måde  de  er 
blevet  modtaget  af  wardet 

o 

pa. 

-Før  vi  vendte  tilbage  til 
Århus  Ward  var  vi  lidt 
rodløse  i  byen,  men  efter  vi 
er  kommet  tilbage  til  Århus 

Ward  er  det  blevet  helt 
anderledes  for  os. 

Stort  og  aktivt  ward 

Århus  Ward  er  et  stort 

o 

og  aktivt  ward  i  Århus  Stav. 
Med  et  medlemstal  på  ca. 
300  er  der  nok  at  gøre  for 
det  nye  biskopråd,  der  bes- 
tår af  bror  Kim  Rosenkilde 
og  bror  Thomas  Kofoed. 

'Netop  valget  af  rådgi- 
vere var  en  god  oplevelse 
for  biskop  Kreiberg,  der 
kraftigt  følte,  at  det  skulle 
være  lige  præcis  disse  to 
brødre.  Begge  sagde  ja  til 
kaldet,  og  den  ene  uden 
overhovedet  at  kende 
biskoppen.  De  to  mødtes 
første  gang  om  morgenen 
før  nadvermødet,  hvor  bror 
Kofoed  overrasket  udtryk- 
te: "Nå,  er  det  dig!" 

Dette  nye  biskopråd  har 
sat  sig  som  deres  primære 
mål,  at  Århus  Ward  skal  vok- 
se ved  at  blive  styrket  inde- 
fra. 

-Vi  ønsker,  at  dette  ward 
skal  være  en  styrke  for  det 
enkelte  medlem  og  den 
enkelte  familie,  ved  at  vi 
viser  hinanden  opmærk- 
somhed og  kærlighed,  siger 
biskop  Kreiberg. 

Århus  Festuge  giver 
sammenhold  i  wardet 

Århus  Festuge,  der  er  en 
stor  landskendt  kulturel 
begivenhed,  blev  i  år  afvik- 
let under  temaet  "Latina- 
merika". Det  var  jo  et 
emne,  der  var  oplagt  for 
Kirken  at  gøre  noget  ved. 

Søster  Kirsten  Skovbo, 

o 

medlem  af  Århus  Ward, 
blev  opmærksom  på  festu- 
gens emne  og  kontaktede 
straks  wardets  ledere  for  at 
høre,  om  Kirken  var  inter- 
esseret i  at  deltage  i  festu- 
gen. Det  blev  der  givet 
grønt  lys  for,  så  søster  Sko- 
vbo udfærdigede  nogle  pro- 
jektideer, som  blev  sendt 
videre  til  festugens  udvæl- 
gelseskomité. 

Søster  Skovbo  udfærdi- 
gede hele  fire  projekter, 
som  alle  blev  godkendt  af 


kommiteen.  Et  af  disse  pro- 
jekter, nemlig  en  stor 
kunst-  og  maleriudstilling  i 
kirkebygningen  i  Århus 
blev  det  projekt,  som 
Århus  Ward  valgte  at  gå 
ind  i.  Det  lykkedes  Kirsten 


To  malerier  af 
Kirsten  Skovbo 
var  også  med 
til  at  skabe  den 
rette  atmosfære 
på  udstillingen. 
(FOTO:  Eigil 
Andersen} 


I  Kirkens  baghave  blev  der  bagt  snobrød  og  i 
tepeen  blev  der  fortalt  spændende  indianer- 
historier.  (FOTO:  Frede  Skovbo) 


Skovbo  at  begejstre  wardets 
medlemmer,  som  inden 
længe  var  involveret  i  alt 
fra  keramiske  kunstværker 
og  panoramamalerier  til 
indianerdragter  i  læder  og 
en  vaskeægte  tepee. 

Nedsatte  en  komité 

Da  projektet  var  blevet 
officielt  godkendt  af 
Århus  festuge  nedsatte 
wardet  en  komité,  der 
bestod  af  de  fleste  af  war- 
dets organisationer  og 
nogle  specialister  indenfor 
forskellige  felter. 

Wardets  unge  mænd 
designede  og  producerede 
den  store  flotte  tepee,  som 
vakte  megen  opsigt  og  lyk- 
ke, specielt  blandt  nabola- 
gets børn,  der  flittigt  besøg- 
te udstillingen. 

Hjælpeforeningen  syede 
flotte  indianerdragter  med 
perler  og  bagte  under  for- 
løbet hundredvis  af  lækre 
majspandekager  til  de  sult- 
ne besøgende. 

Bror  Paulo  Ålbino  fra 
Portugal  malede  til  udstil- 
lingen et  utroligt  flot  pan- 


oramamaleri, der  blev 
beundret  af  alle. 

Mange  gæstede 
udstillingen 

Udstillingen  i  kirkebyg- 
ningen varede  i  2  dage  i 
begyndelsen  af  september. 
Udstillingen  var  åben  fra 
10  morgen  til  7  aften  og 
blev  besøgt  af  et  par  hun- 
drede gæster,  der  alle  fik  et 
meget  fint  indtryk  af  Kir- 
ken. 

Specielt  nabolagets  børn 
var  begejstrede  for  udstil- 
lingen, hvor  man  udenfor 
både  kunne  skyde  med 
bue  og  pil,  blive  malet  i 
ansigtet,  spise  pandekager 
og  lytte  til  indianerhistorier 
i  den  vaskeægte  tepee. 
Disse  børn  var  flinke  til 
at  komme  igen  med  deres 
forældre  senere  på 
dagen. 

Udstillingen  vakte  også 
stor  begejstring  både  blandt 
festugens  arrangører  og 
pressen,  der  bestemt 
bemærkede  den  flotte 
udstilling  med  adskillige 
indslag. 


Bror  Albinos  flotte 
panoramamaleri  vakte  stor 
begejstring  på  udstillingen. 

(FOTO:  Eigil  Andersen) 


Styrket  Århus  Ward 

-For  Århus  Ward  har  det 
været  en  rigtig  god  oplevelse 
at  stå  sammen  om  dette  pro- 
jekt, siger  biskop  Kreiberg. 
Det  har  givet  os  en  konkret 
opgave  at  arbejde  sammen 
om.  Vi  har  udført  et  stort 
stykke  arbejde,  mange  var 
involveret  og  bedst  af  alt, 
det  har  givet  gode  resultater. 

En  sådan  udstilling  er 
ikke  uden  omkostninger 
rent  økonomisk,  men  det 
har  kunne  lade  sig  gøre  ved 
hjælp  af  medlemmernes 
hårde  arbejde. 

Søster  Kirsten  Skovbo, 
der  jo  var  initiativtageren 
til  hele  dette  store  projekt, 
besluttede  også  at  bruge 
sine  evner  og  talenter  på 
andre  måder  i  denne  Århus 
festuge,  så  hun  gennemførte 
på  egen  hånd  de  øvrige  pro- 
jekter, komiteen  godkendte. 
Man  kunne  således  se  Kir- 
sten og  Co.  i  et  teaterstykke 
med  titlen  "Den  røde  Sha- 
man" og  en  videofilm  med 
titlen  "Pejlemærker".  Speci- 
elt videofilmen  havde  rod  i 
Mormons  Bog  med  beret- 
ningen om  den  store  hvide 
Gud  Quetzacoatl.  Filmen 
blev  set  af  65  besøgende, 
hvilket  må  siges  at  være  et 
ganske  flot  resultat. 

SP 

Amager  Gren  forsøger  at  leve  op  til 

profetens  udfordring! 


Det  kan  synes,  som  om  alt  er  forsøgt, 
når  der  skal  tales  om 
missionærarbejde,  og  det  kan  synes 
som  om  det  er  en  meget  kort  tid,  vi  af 
profeten  har  fået  til  at  fordoble 
medlemsantallet  i  Danmark.  Der 
kommer  allehånde  undskyldninger  op 
i  én,  når  man  tænker  på,  hvorfor  det 
egentlig  skulle  være  så  nødvendigt,  at 
man  hele  tiden  tænker  på,  om  der  nu 
sker  noget  på  området. 


Der  er  gået  ét  år 

Det  er  nu  ét  år  siden 
profeten,  Gordon  B.  Hin- 
ckley  var  på  besøg,  og  hvor 
så  mange  af  os  hørte  hans 
opfordring  (eller  var  det  en 
befaling?)  om,  at  vi  skulle 
blive  til  dobbelt  så  mange, 
inden  Kirken  i  år  2000  har 
150  års  jubilæum  i  Dan- 
mark. Man  kan  derfor  spør- 
ge, om  vi  nu  er  blevet  en 
fjerdedel  så  mange  flere, 
sådan  at  vi  kan  konstatere, 
at  vi  er  på  rette  vej?  Næ, 
det  er  vi  vist  ikke.  Og  det 
kan  kun  lede  til  den  kon- 
klusion, at  så  er  der  så 
meget  mere  at  gøre  i  de 
næste  tre  år. 

Det  kunne  være  interes- 
sant at  se,  hvad  der  bliver 
gjort  ved  sagen  i  hele  lan- 
det, og  det  ville  være  dejligt 
at  høre,  hvad  man  laver  i 
menighederne  af  udad- 
vendte aktiviteter,  som 
kunne  føre  til  den  ønskede 
fremgang  i  medlemstallet. 

En  af  fem  enheder 

Amager  Gren  er  én  af 
fem  enheder  i  Storkøben- 
havn -  og  den  eneste  gren. 
Før  29.  oktober  1995  var 
det  Københavns  II  ward, 
men  efter  en  omlægning  af 


grænserne,  således  at 
menigheden  "kun"  består  af 
øen  Amager,  var  der  ikke 
længere  medlemmer  nok  til 
at  opretholde  et  ward,  og 
biskop  Torben  A.  Valgren 
fik  nu  titel  af  grenspræsi- 
dent  og  kunne  arbejde  vide- 
re med  en  menighed,  hvor 
der  kommer  lige  i  under- 
kanten af  50  personer  til 
nadvermøderne. 

Øen  Amager  har  en  spe- 
ciel status  i  Københavner- 
nes øjne.  Ingen  har  rigtig 
noget  imod  Amager,  men 
man  synes  nu,  det  er  "bes- 
værligt" at  skulle  over  bro- 
erne derud!  Bor  man  på 
Amager,  er  man  som  regel 
glad  for  det,  men  der  er  på 
mange  måder  en  tradition 
med,  at  Amager  er  et  gen- 
nemgangsområde  -  selv  om 
der  faktisk  bor  omkring 
200.000  mennesker  på  øen. 
Man  kan  undre  sig,  for 
Amager  har  det  hele:  Stor- 
by, fashionable  villaområ- 
der, bondeland,  store  natur- 
områder, landsbyer  og  den 
maleriske  skipperby,  Dragør 
-  rent  badevand  og  frisk  luft 
kun  10  minutters  cykeltur 
fra  Rådhuspladsen.  Og  er 
man  først  faldet  til  som 
"Amagerkaner",  så  flytter 


Missionærerne  på  Amager  ar  hejder  med  undervisning  på  gaden. 
Her  ses  fra  venstre  ældsteme  Morton  of  Fordham  samt  grenens 
missionsleder  Søren  T.  Krag.  (FOTO:  EB) 


man  heller  ikke  sådan  uden 
videre  igen. 

Menigheden  på  Amager 
har  altid  i  medlemstallet 
mærket,  at  mange  kun  boe- 
de på  øen,  mens  de  f.eks. 
uddannede  sig,  og  så  skulle 
de  altså  videre !  Og  hvor 
mange  gange  har  vi  ikke 
hørt:  "Den  bedste  tid  hav- 
de vi  faktisk  på  Amager, 
men  da  vidste  vi  det  bare 
ikke!"  Men  nogle  bliver 
altid  tilbage  til  at  udføre 
Herrens  arbejde  på  øen 
med  de  mange  tilnavne! 

Ordets  gørere 

Lige  nu  arbejdes  der 
med  missionærudfordrin- 
gen. Med  grensrådet  i  spid- 
sen gør  alle,  hvad  de  kan. 
Der  går  ikke  et  grensråds- 
møde,  uden  at  alle  bliver 
bedt  om  at  dele  deres  missi- 
onæroplevelser gennem 
den  sidste  måned.  Der  er 
regelmæssigt  taler  til  nad- 
vermøderne om  missio- 
næroplevelser, og  Præste- 
dømmet og  Hjælpeforenin- 
gens medlemmer  får  små 


budskaber,  som  kan 
opmuntre  og  opildne.  Ingen 
kan  sige,  at  de  ikke  bliver 
mindet  om  profetens  udfor- 
dring, og  ingen  kan  sige,  at 
det  ikke  er  blevet  gjort  dem 
klart,  at  hver  især  har  et 
personligt  ansvar  for  at  tage 
fat  på  sin  del  af  opgaven. 

Det  er  godt  og  rigtigt  at 
fortælle,  undervise,  og 
anspore  folk  til  at  gøre  det 
gode  og  rigtige,  men  et  godt 
eksempel  -  noget  action  - 
må  der  altså  også  til.  Og 
hvad  gør  man  så  i  Amager 
Gren?  Sker  der  noget,  som 
andre  kunne  have  glæde  af 
at  høre  om,  og  måske  få 
gode  ideer  af? 

Vi  har  i  Kirken  så  mange 
gode  lærdomme,  principper, 
og  leveregler,  som  kunne 
være  til  glæde  for  andre.  Vi 
selv  tager  dem  ofte  for  givet, 
men  med  lidt  nytænkning 
kan  vi  godt  give  dem  vide- 
re. Vi  har  f  eks.  kundskab 
om  familiens  betydning  for 
samfundet  og  for  individet, 
og  vi  har  kundskab  om 
genealogi  -  og  de  to  ting  er 

især  noget,  som  mange  gerne 
vil  høre  noget  om  af  den  ene 
eller  anden  grund.  Og  derfor 
kan  vi  virkelig  benytte  dem 
til  at  få  folk  i  tale,  så  de  kan 
lære,  hvem  vi  er 

Proklamationen 

Det  er  ikke  så  ofte,  kir- 
ken udsender  proklamatio- 
ner. Det  sker  kun,  når  der 
er  noget  virkelig  vigtigt  at 
bekendtgøre  for  verden. 
Den  23.  september  1995 
blev  der  ved  Hjælpefore- 
ningens møde  i  Salt  Lake 
City  af  præsident  Gordon 
B.  Hinckley  oplæst  "En 
proklamation  til  verden"  fra 
Det  Første  Præsidentskab 
og  De  Tolv  Apostles  Råd. 
Mange  af  os  har  indrammet 
denne  proklamation  og 
hængt  den  op,  så  vi  altid 
kan  have  dens  alvorlige 
budskab  for  øje.  Og  mange 
af  os  benytter  os  af  mulighe- 
den for  at  give  den  ud  som 
brochure  til  dem,  som  måt- 
te være  interesseret  i  den. 

Verden  tørster  efter 
kundskab  efter  livets 
mening,  og  mange  har  nok 
en  følelse  af,  at  det  er  i  fami- 
liens regi,  man  skal  finde 
forståelse  for  Guds  plan  med 
sine  børn.  I  Amager  Gren 
besluttede  man  at  gøre  føl- 
gende mht.  Proklamatio- 
nen, genealogien  -  og  de 
andre  missionæraktiviteter; 

Grenens  flittige  missi- 
onsleder,  Søren  T.  Krag,  har 
sammen  med  enten  sin 
hustru  Else  Krag  (som  er 
hj  ælpeforeningspræsident) 
eller  grenspræsidenten 
besøgt  de  tre  kommuner  i 
Amager  Gren.  De  har  talt 
med  socialborgmesteren  i 
Københavns  Kommune, 
borgmesteren  i  Tårnby  og 
borgmesteren  i  Dragør 
Hver  har  de  under  besøge- 
ne fået  en  Proklamation  i 
ramme  -  samt  én  i  lille 
størrelse  og  naturligvis  en 
Mormons  Bog. 

Søster  og  broder  Krag 
tjente  i  1996-97  en  mission 
på  et  halvt  år  i  templet  i 
Stockholm.  I  den  tid  var  de 


meget  savnede.  Det  er  svært 
at  undvære  to  trofaste  og 
arbejdsomme  søskende  i  så 
lang  tid.  Men  nu  nyder  gre- 
nen godt  af  deres  indsats 
igen. 

Genealogi 

Både  i  1996  og  1997 
arrangerede  aktivitetskomi- 
teen  en  udadvendt  grensfa- 
milieaften  med  emnet 
genealogi.  Der  blev  forbe- 
redt klasser  for  begyndere, 
og  klasser  for  viderekomne, 
hvor  også  EDB-slægtspro- 
grammet  blev  præsenteret. 
Grenens  egne  eksperter 
underviste  sammen  med 
tjenstvillige  og  kyndige 
søskende  udefra.  Der  var 
blevet  sendt  pressemedde- 
lelse ud  til  de  lokale  blade 
med  invitation  til  folk  om 
at  komme  og  "finde  deres 
rødder",  og  det  gjorde  de!  I 
1996  kom  der  fem  personer 
udefra,  og  i  1997  var  der 
otte,  som  fandt  vej  hen  i 
kirken,  hvor  de  sammen 
med  grenens  egne  medlem- 
mer fik  en  god  aften  med 
gedigen  lærdom  om  slægts- 
forskning -  og  sluttede  af  på 
rigtig  mormon- vis  med  for- 
friskninger og  en  hygges- 
nak, før  de  kunne  gå  hjem 
og  begynde  at  lave  deres 
egen  slægtsbog.  Den  umid- 
delbare reaktion  var: 
"Hvornår  laver  1  sådan  en 
aften  igen?"  -  De  kan  være 
helt  sikre  på,  at  tilbudet 
nok  skal  komme! 

Udstilling 

-  på  biblioteket  i  Amager 
Centret  i  to  uger  i  foråret 
'97.  Missionsleder  og  gre- 
nens to  ældster  har  lavet  en 
udstilling,  som  de  fik  lov  til 
at  sætte  op  på  biblioteket, 
som  er  meget  besøgt.  Der  er 
mange  biblioteker  på  Ama- 
ger, og  det  er  meningen,  at 
de  alle  sammen  skal  have  til- 
budet om  at  vise,  at  Herrens 
Kirke  er  midt  iblandt  dem! 

"Street-boarding" 

-  eller  gadeudstilling/- 
undervisning,  som  det  jo 


betyder,  sker  hver  anden 
uge  på  Amagerbrogade,  der 
som  bekendt  er  en  af 
Københavns  fire  store  "bro- 
gader",  hvor  der  altid  er  et 
menneskemylder  af  folk  på 
indkøb,  og  hvor  ældsterne 
kan  komme  i  snak  med 
mange,  som  er  på  vej  til 
eller  fra  et  eller  andet  sted  - 
eller  som  bare  er  der! 

Amager  Bladet 

-  som  er  øens  største 
lokalblad,  har  altid  været 
flinke  til  at  tage  de  indlæg, 
som  er  kommet  fra  kirken  - 
f  eks.  pressemeddelelser  om 
koncerter  og  arrangementer 
-  og  for  nylig  var  der  en  stor 
artikel  med  billede  af  æld- 


På  Amager  bliver  det  ikke  jul 
før  julemanden  har  været  der. 
Her  med  Katja  og  ]osefine 
Willemann.  (FOTO:  EB) 


sterne  Fordham  og  Adams. 
Den  var  en  sober  beskrivel- 
se af  de  to  unge  menne- 
skers private  baggrund  og 
deres  motivation  til  at  tjene 
som  missionærer,  samt  hvad 
det  egentlig  indebar,  at  de 
missionerede  i  et  kristent 
land  -  tilligemed  en  rimelig 
beskrivelse  af  Kirkens  tro  og 
tilvejekomst. 

Mormons  Bog 

-  er  og  bliver  vort  mest 
værdifulde  missionærred- 
skab. Der  er  på  den  store 
opslagstavle  i  kælderen  i 
Amager  Grens  kirkebyg- 
ning opsat  en  kæmpepla- 
kat, hvor  man  kan  klæbe 
en  guldstjerne  på,  hver 
gang  man  har  foræret  en 
Mormons  Bog  til  nogen.  I 
1996  blev  der  givet  96 


eksemplarer  af  Mormons 
Bog  væk,  og  i  tidsrummet 
fra  januar  til  august  1997  er 
det  blevet  til  56! 

Missionærfireside 

-  afholdes  én  gang  hver 
måned.  Der  veksles  mellem 
programmer,  der  er  tilrette- 
lagt af  grenen,  og  dem,  der 
tilbydes  fra  stavens  side. 
Der  er  måske  ikke  den  sto- 
re, massive  deltagelse  hver 
gang,  men  det  skal  ikke 
afholde  os  fra  at  blive  ved 
med  at  holde  disse  aftener 
Det  er  en  god  vane  at  have 
en  fast  aften  hver  måned  til 
denne  slags  aktiviteter 

"Splits" 

-  med  missionærerne  har 
stavspræsident  Johan  S. 
Koch  opfordret  alle  til  at 
gøre  hver  måned,  og  det 
forsøger  vi  at  gøre.  Og  her 
kan  man  vist  godt  indsky- 
de, at  der  i  grenen  kun  er  ni 
aktive  præstedømmebære- 
re, så  der  er  ikke  mange  til 
også  at  holde  hjemmelærer- 
besøg  gående  ved  siden  af, 
men  fordi  vi  er  en  gren,  er 
komitémøderne  skåret  ned 
til  to  om  måneden,  og  så 
bruger  brødrene  den  frigiv- 
ne tid  til  at  udføre  missio- 
nær arbejde. 

Udadrettede  aktiviteter 

Hver  gang  der  er  aktivi- 
teter, der  kan  rettes  udad 
(f  eks.  fastelavn  og  koncer- 
ter) bliver  der  uddelt  løbe- 
sedler til  de  omkringboen- 
de, så  de  kan  komme  og 
deltage.  Der  kommer  af  og 
til  nogle,  som  har  lyst  til  at 
se,  hvad  vi  nu  har  fundet 
på,  og  det  er  altid  forløbet 
på  bedste  måde. 

Julegavebesøg 

-  går  missionærerne  ud 
på  i  december  måned.  Da 
har  de  ikke  så  mange  kon- 
takter til  folk,  som  jo  para- 
doksalt nok  har  så  travlt 
med  at  fejre  Jesu  fødsel,  at 
de  ikke  har  tid  til  at  tale  om 
Jesus  med  missionærerne! 
Alle  grenens  medlemmer  får 

da  besøg  af  ældsterne,  som 
opfordrer  dem  til  at  give 
evangeliet  i  julegave  til  nog- 
en, de  kender  -  og  lade  æld- 
sterne sørge  for  overræk- 
kelsen af  denne  gave,  som 
så  materialiseres  i  et  per- 
sonligt julekort,  som  mod- 
tagerne får  overrakt  af 
missionærerne  -  selvfølge- 
lig sammen  med  Mormons 
Bog  og  en  invitation  til 
at  høre  mere  om  evangeli- 
et. 


Pioneråret 

-  fejrer  Amager  Gren 
naturligvis  også.  Der  blev 
afholdt  en  sangaften  i 
august  måned,  hvor  gre- 
nens lokale  talenter  optråd- 
te som  solister  med  sang  og 
musik,  og  hvor  der  var  fæl- 
lessang og  hyggeligt  sam- 
vær. Selv  om  vi  ikke  er  så 
mange,  kunne  vi  godt  sætte 
et  godt  program  sammen, 
som  ca.  50  personer  kom  og 
overværede  -  også  "folk  fra 


gaden",  så  der  kunne 
foræres  to  eksemplarer  af 
Mormons  Bog  væk  af  den 
stabel,  der  lå  parat  til  det 
samme. 

Hjælper  det  så? 

Heller  ikke  Amager 
Gren  har  udvidet  f  eks.  sin 
nadvermødetilstedeværelse 
med  25%  i  det  sidste  års 
tid,  så  her  og  nu  er  der 
ingen  målbar  reaktion  på 
alle  anstrengelserne.  Men 


det  får  os  ikke  til  at  tabe 
modet,  for  vi  vil  blive  ved 
med  at  arbejde  og  bede  og 
bede  og  arbejde,  at  tænke 
nye  tanker  og  prøve  én 
gang  til.  For  endnu  tror  vi 
på,  at  det  kan  lykkes  for 
os  -  og  skulle  det  ikke  lyk- 
kes, så  skal  det  i  hvert  fald 
ikke  være,  fordi  vi  ikke 
prøvede 

Ellen  E.  Bjerrum  er 
medlem  af  Amager  Gren  i 
Københavns  Stav. 


Søstre  fra  Københavns  1 .  Ward  på  hyttetur 


Langt  ude  i  skoven,  i 
Ballerup,  i  en  lysning, 
ligger  der  en  spejder* 
hytte,  som  søstrene  fra  1. 
Ward  havde  lejet  i  et 
døgns  tid,  nemlig  fra 
fredag  eftermiddag  til 
lørdag  eftermiddag  den 
21.  og  22.  august. 

På  en  herlig  solskins 
sommerdag  mødtes  17 
søstre  her  for  at  tilbringe 
nogle  fornøjelige  og  opbyg- 
gende timer  sammen. 

Da  vi  ikke  skulle  leve 
udelukkende  af  åndelig 
føde,  var  der  sat  et  par  gril- 
lovne op,  og  her  blev  der 
stegt  pølser  og  bøffer.  Gar- 
nituren bestod  af  en  lækker 
kartoffelsalat  og  grøn  salat. 

Men  så  skulle  der  arbej- 
des for  føden.  Der  skulle  sys 
45  muleposer  til  de  polske 
børn,  som  var  inviteret  på 
besøg  i  Danmark  for  at 
komme  lidt  væk  fra  de  fryg- 
telige oversvømmelser  i 
deres  hjemland. 

Under  deres  ophold  var 
børnene  blevet  begavet  fra 
forskellige  firmaer  og  orga- 
nisationer, og  disse  gaver 
skulle  de  gerne  have  med 
sig  hjem,  og  så  var  det  jo 
praktisk  med  en  mulepose. 

Et  herligt  samlebånd 

Praktiske,  som  søstrene  jo 
altid  er,  fik  vi  hurtigt  organi- 
seret arbejdet,  så  det  gik  på 


Der  hlev  trakteret  i  den  helt 
store  stil.  Lis  Commey  lægger 
her  sidste  hånd  på  værket. 

(FOTO:  Yvonne  Lundahl} 


samlebånd.  Poserne  skulle 
dekoreres  med  det  polske  og 
danske  flag.  To  søstre  gik  i 
gang  med  at  zigzagge  flagene 
på  poserne,  andre  gik  i  gang 
med  at  klippe  af  til  hankene. 
Og  så  summede  5  symaskiner 
lysteligt  de  næste  par  timer. 

Ingen  fik  lov  at  sidde 
med  hænderne  i  skødet. 
Hankene  skulle  vendes  og 
stryges.  Poserne  skulle  også 
vendes,  for  de  skulle  skam 
have  franske  sømme. 

Kl.  23:00  var  alle  poser- 
ne færdige. 

Køjetid  og  workshops 

Og  så  var  det  køjetid  for 
dem,  der  skulle  overnatte. 
Vi  var  nogle  stykker,  som 
foretrak  vore  egne  senge  og 
derfor  kørte  hjem,  men  vi 


Søstrene  i  I .  Ward  arbejdede  hårdt  med  at 
sy  muleposer  til  de  polske  børn. 

(FOTO:  Yvonne  Lundahl) 


vendte  tilbage  næste  dag  til 
nye  dejlige  oplevelser. 

Efter  morgenmaden  havde 
vi  to  workshops  at  vælge  imel- 
lem. Den  ene  var  et  patch- 
work hold,  hvortfl  præsi- 
dentskabet havde  inviteret 
to  damer  (ikke  medlemmer) 
til  at  forestå  undervisningen. 
Alle  gik  ihærdigt  i  gang  med 
en  nålepude,  og  så  skulle 
man  lære  at  fremtrylle  den 
der  svære  stjerne,  hvor  spid- 
serne gerne  skulle  passe 
sammen.  Og  det  lykkedes. 

Budget  og  økonomi 

Det  andet  hold  havde 
budgetlægning  på  program- 
met. Denne  undervisning 
blev  forestået  af  str.  Marion 
Clawson.  Hun  satte  os  i 
gang  med  at  indskrive  vores 
indtægter  og  udgifter  i  et 
budgetskema.  Str.  Clawson 


snakkede  noget 
om,  at  det  kunne 
hænde,  at  der 
var  underskud 
en  måned,  men 
så  måtte  man  jo 
låne  af  sig  selv!! 
Vi  blev  hurtigt 
enige  om,  at  det 
var  kostpengene, 
der  så  måtte  stå 
for  skud.  Men 
det  var  der  skam 
også  taget  højde 
for,  idet  str.  Julie 
Johnsen  gav  os 
nogle  mad- 
opskrifter på  lækre,  men 
bfllige  middagsretter. 

God  mad  og  hygge 

Så  var  det  blevet  tid  til 
fodring  igen,  og  vi  indtog  en 
let  frokostanretning  uden- 
dørs i  det  dejlige  vejr.  Det 
var  en  indisk  risret  med  kyl- 
ling i  krydret  marinade,  gar- 
neret med  grønt  og  banan- 
skiver. Tilbehøret  var  lune 
flutes  -  med  smør.  Lækkert 
og  indbydene  så  det  ud,  og 
så  smagte  det  godt. 

Der  blev  tid  tfl  en  hyg- 
gestund inden  hjemsendel- 
sen. Der  blev  syet  videre  på 
nålepuderne,  andre  gik  en 
tur  i  skoven,  og  atter  andre 
hyggesnakkede  bare.  Men 
ét  er  sikkert  og  vist,  vi  hav- 
de alle  haft  det  rigtigt  rart 
og  dejligt  med  hinanden.  I 
denne  atmosfære  havde  vi 

ligesom  tanket  op  et  stykke 
tid  fremover  til  hverdagens 
udfordringer  på  den  hjemli- 
ge front. 


Der  skal  også  her  lyde  en 
særlig  tak  til  vore  præste- 
dømmebærere, som  i  egen- 
skab af  deres  faderværdig- 


hed tog  sig  af  børnene,  så 
mødrene  kunne  få  sig  et  vel- 
fortjent pust.  Søstrene  nød 
det  -  og  det  er  ganske  vist. 


Lis  Billeskov  Jansen  er 

medlem  af  Københavns  1. 
Ward  i  Københavns  Stav. 


Piger  fra  Københavns  Stav 
nyder  herlig  uge  ved  Isefjorden! 


De  friske  og  glade  deltagere  fra  Københavns  3.  Ward. 

(FOTO:TD) 


Pigelejren  blev  ledet  af  stavens   Pigerne  tilbragte  en  dejlig  uge  i 

dejlige  ledere.  Fra  venstre:         naturskønne  omgivelser.  (FOTO-.  TD) 

Hanne,  Bettina  og  Lisa. 

(FOTO:  TD)  ■        '  . 


Det  var  i  strålende  sol- 
skin og  med  godt 
humør,  at  pigerne  og  deres 
ledere  fra  de  forskellige 
enheder  i  Københavns  Stav 
ankom  til  dette  års  pigelejr. 
Forventningerne  og  ambiti- 
onerne var  store,  så  pigerne 
og  deres  lederne  gik  straks 
igang  med  opbygning  af 
diverse  borde,  hegn,  stati- 
ver, fedtefælder,  overdæk- 
ninger og  hvad  man  nu 
ellers  kunne  finde  på. 

For  både  unge  som  mere 
modne  blev  det  en  herlig 
uge  krydret  med  solskin, 
dejlig  mad,  bålhygge  og 
underholdning  samt  utro- 
ligt dejligt  samvær  med 
nogle  af  Kirkens  dejligste 
unge  piger. 

Ugen  var  også  præget  af 
næstekærlighed  i  form  af  små 
gaver  til  hemmelige  veninder, 
hvinende  piger  i  det  mørke 
badevand  samt  gyserhistorier 
og  skræk  for  alverdens  mær- 
kelige lyde  i  skovens  mørke, 
der  jo  lagde  sig  tungt 
omkring  midnatstide. 

Men  uden  alle  disse 
ingredienser  ville  lejren  jo 


heller  ikke  have  været 
komplet.  Det  var  den.  En 
tak  skal  lyde  til  Hanne,  Lisa 
og  Bettina,  der  ihærdigt 
knoklede,  for  at  alle  skulle 
have  en  dejlig  uge. 

SP 

Her  følger  beretninger 
fra  to  a  lejrens  deltagere: 

Det  var  sliddet  værd! 

Mandag  morgen  starte- 
de med  et  par  timers  kørsel, 
og  endelig  var  vi  ved  pige- 
lejren, hvor  40-50  piger  fra 
Københavns  stav  startede 
på  den  fedeste  uge  af  deres 
sommerferie. 

Første  dag  var  temmelig 
hård,  for  der  gjaldt  det  bare 
om  at  få  bygget  lejren  op, 
men  resultatet  var  sliddet 
værd. 

Gennem  hele  ugen  var 
der  forskellige  workshops, 
feks.  tømmerflådebygning. 
Vi  knoklede  i  2  timer  for  at 
sejle  på  flåden  i  et  kvarter. 
Der  var  også  en  teatergrup- 
pe, der  underholdt  os  med  et 
sjovt  stykke  en  af  aftenerne. 

Men  det  hele  er  ikke 


kun  arbejde  og  workshops. 
Onsdag  formiddag  gik  turen 
til  Sommerland  Sjælland, 
hvor  vi  rigtig  hyggede  os. 

Vi  lå  jo  også  ved  Isefjor- 
den, så  vi  badede  stort  set 
hver  dag.  Og  hver  aften  var 
der  aftensamling  ved  bålet, 
hvor  vi  sang  sange,  pjattede 
og  hyggesnakkede. 

Torsdag  skulle  de  15-17 
årige  på  hike  og  bygge  en 
bivuak,  og  de  12-14  årige 
skulle  på  orienteringsløb, 
som  går  ud  på  at  trave  10- 
1 2  km,  finde  poster,  spise 
sit  forråd  af  slik  og  undgå  at 
løbe  ind  i  regnvejr. 

Efter  en  halv  snes  skram- 
mer, 1 7  tæger  og  23  hudaf- 
skrabninger, gik  turen  så 
hjem  igen  om  lørdagen. 

Inéz,  13  år,  er  medlem  af 
3.  Ward  i  Københavns  Stav. 

Dykning  var  det  bedste 

Jeg  syntes,  det  har  været 
en  rigtig  god  tur  og  også 
meget  lærerig  både  i  work- 
shopperne og  på  løbene. 
Selv  om  alt,  hvad  vi  lavede, 
ikke  helt  virkede  som  feks. 
vores  tømmerflåde,  var  det 


nu  meget  sjovt. 

Det  bedste  af  det  hele 
(for  mig  i  hvert  fald)  var,  da 
Julie  Bernskov  tog  nogle  af 
os  ud  at  dykke.  Det  var  helt 
utroligt  at  se  alle  fiskene  og 
planterne  på  fjordens  bund. 
Der  var  også  meget  andet 
godt  som  feks.  turen  til 
Sommerland  Sjælland,  vid- 
nesbyrdsmødet  og  oriente- 
ringsløbet. I  vores  works- 
hops lærte  vi  blandt  andet 
om  førstehjælp,  båltyper  og 
hvordan  man  cirka  forudså 
vejret  bare  ved  at  kikke  på 
skyerne. 

Vi  havde  alle  sammen 
en  hemmelig  veninde.  Jeg 
syntes,  det  var  meget 
spændende  at  lære  min 
hemmelige  veninde  og 
mange  andre  at  kende. 

Det  har  været  en  helt 
utrolig  tur,  som  jeg  er  meget 
taknemmelig  for  at  have 
været  med  på,  og  jeg  håber, 
at  jeg  vil  have  mulighed  for 
at  komme  med  på  dem  alle 
sammen. 

Kristine  Andersen,  13, 
Taastrup  Ward,  Køben- 
havns Stav. 

o 

Unge  Piger  inviterer  til  Grill-aften  i  Ålborg 


o 

De  unge  piger  i  Ålborg 
Ward  arrangerede 
Grill-party  hos  familien 
Vestbø  i  Tylstrup.  Medlem- 
merne skulle  selv  medbrin- 
ge kød  og  brød  til  grillen,  vi 
sørgede  for  salaten. 

Vi  skulle  samles  kl. 
18:00,  hvorefter  vi  straks 
gik  ombord  i  den  dejlige 
grillmad. 

Nogle  var  så  sultne,  at 
de  dårligt  kunne  vente,  til 
kødet  var  grillet  færdigt, 
andre  gav  sig  så  god  tid,  at 
de  havde  svært  ved  at  gen- 
kende deres  eget  kød  ...  det 
så  sort  ud,  men  det  gjorde 
det  ikke  efter  maden,  for  da 
var  der  mange  forskellige 
aktiviteter  og  lege. 


Vi  blev  delt  ind  i  4  hold, 
som  kæmpede  mod  hinan- 
den i  mange  forskellige 
ting.  En  af  konkurrencerne 
var  "Dart-pilkastning",  en 
anden  var  at  "trække  tov". 
Man  skulle  også  løbe  rundt 
om  en  pæl,  og  nogle  blev 
pakket  helt  ind  i  toiletpapir.  ^ 
(Johanna  van  De  Weerd 
var  den,  der  var  flottest 
pakket  ind  i  toiletpapiret, 
og  hendes  mand  var  helt 
vild  med  hendes  nye  look) . 

Vi  havde  en  pragtfuld  af- 
ten med  et  vidunderligt  vejr, 
og  til  sidst  tændte  vi  bål  og 
lavede  snobrød.  Alle  morede 
sig,  og  vi  var  ca.  50  medlem- 
mer, der  fik  nogle  dejlige  ople- 
velser til  mindebogen. 


Kjerstine  Poulsen  er  12 
år  og  medlem  af  Ålborg 
Ward  i  Århus  St: 


^ .af  Ålborg 


Det  gjaldt  om  at  blive  pakket 
flottest  ind.  Johanna  van  De 
Weerd  vandt. 

(FOTO:  Klitgaard) 


:^  ^  V       Dansk  pioner 
efterlader  detaljerede  optegnelser 


(Fortsat  fra  sidste  nummer) 

Fik  lov  at  gifte  sig 

"Jeg  er  nu  idag  35  Aar  6 
Maaneder  og  21  Dage 
gammel,  og  har  ikke  været 
gift,  men  nu  kommer  Gif- 
temaals  Historien.  Og  den 
skal  blive  nøiagtig  og 
Sandfærdig  saa  det  kan 
sees  af  dem  som  læser  mit 
Levnetsløb," 

Af  pladshensyn  må  vi 
indskrænke  os  til  at  gen- 
fortælle historien. 

Ældste  O.N.  Liljenqvist 
opfordrer  broder  Weibye  til 
at  gifte  sig  og  lover  at  fore- 
lægge det  for  præsident 
John  Van  Cott  i  Køben- 
havn, som  skriftligt  giver 
sin  velsignelse.  Brevet  er 
imidlertid  udfærdiget  på 
engelsk,  og  da  broder  Wei- 
bye nu  også  gerne  vil  være 
helt  sikker,  skriver  han  til 


præsident  Van  Cott  og 
beder  ham  venligst  skrive 
på  dansk.  Præsident  Van 
Cott  skriver  omgående  til- 
bage på  et  noget  ubehjælp- 
somt dansk  og  undskylder, 
at  han  skrev  på  engelsk. 
Bl.a.  skriver  han:  Broder 
Weibye!  være  af  God  Mod 
og  lade  Deres  Sind  faae 
Roe,  thi  yig  Svare  ja!  mid 
min  ganske  Hjerte."  (kor- 
respondancen er  afskrevet 
i  sin  fulde  ordlyd) . 

Bryllupsforberedelser 

Efter  denne  tilkendegi- 
velse fatter  broder  Weibye 
pennen  og  tilskriver  byefo- 
ged  Uttenreiter  i  Hjørring 
og  anmoder  om  borgerlig 
vielse  efter  dansk  lovgiv- 
ning vedlagt  en  skriftlig  erk- 
læring fra  sin  tilkommende 
svigerfader,  som  giver  sin  til- 
ladelse til  giftemålet. 


Jens  Christian  Weibye  fra  Hjørring  tilsluttede  sig 

Kirken,  emigrerede  til  USA,  hvor  han  blev 
ordineret  til  halv^erdser  og  senere  præsiderede 
over  to  forskellige  kvorummer. 

Endvidere  vedlægger 
han  erklæring  fra  pastor 
EE.  Lange  om,  at  han  ikke 
har  modtaget  nogen  under- 
støttelse af  Børglum  Pasto- 
rats Fattigvæsen.  Skudsma- 
alsbøgerne,  børnekopatte- 
sterne og  deres  fødselsatte- 
ster påstemplet  "Papier  af 
4de  Klasse  No  2  til  10  sh 
Stykket"  Sluttelig  ved- 
lægges forloverattesten 
underskrevet  af  Jens  Chri- 
stiansen og  Chr.  Christen- 


sen. 


Alle  attester  er  nu  på 
plads  og  endelig  "Om  Efter- 
middagen Kl.  4  blev  jeg 
Ægteviet  til  Søster  Sisilie 
Marie  Pedersen  (som  er 
født  i  Rakkebye  den  11 
august  1826  af  Huusmand 
Peder  Pedersen  Bæk  og 
Hustrue  Ane  Magrethe 
Pedersdatter)  paa  Hjørring 
Raadstue  af  Hr.  Bye  og 
Herredsfoged  Uttenreiter, 
hvorpaa  vi  vendte  Hjem  og 
glædede  os  med  over  20  af 
vore  Sødskende  og  Venner 
til  Kl.  8  om  Aftenen,  jla 
hver  gik  Hjem,  og  jeg  La  ae 
første  Gang  hos  min 
Hustrue." 

Gik  til  fods  landet  rundt 

Som  omrejsende  ældste 
benyttede  broder  Weibye 
apostlenes  heste,  og  ned- 
skrev omhyggeligt  hvor 
mange  mil,  han  havde 
vandret  rundt  på  landeve- 
jene i  Herrens  tjeneste.  På 
nøjagtig  et  år  blev  det  til 
610  mil. 

"Søndag  d.  30  Juni 
afholdt  Vi  Districtsmøde  til 
Jens  Sørensens  i  Kjærs- 
gaard i  Skjeve  Sogn.  Vi  var 
omtrent  90  Mennesker. 
Om  Eftermiddagen  kom 
der  3  Skolelærere  (Hauers- 
lev  af  Skjeve  Skole  og  1  fra 
Thorup  og  1  fra  Spaanhe- 
den)  de  sad  saavit  Stille  i  5 
Qvarteer  medens  A.  Chris- 
tensen Talte,  men  derpaa 
begyndte  Skolelærer  Hau- 
erslev  at  gjøre  Spørgsmaal. 
Vi  vilde  ikke  Discutere  med 
ham,  men  Gav  ham  Lov  at 
Tale  1/4  Time,  og  da  holdte 


han  op,  og  erklærede  at 
være  færdig,  men  siden 
kom  han  frem  med  megen 
Modsigelse,  og  da  vi  for- 
langte at  see  ved  Stemme 
hvor  mange  af  De  Hellige 
der  ønskede  at  høre  ham 
Tale.  Alle  Eenstemmige 
med  Oprakt  Haand  at  de 
ikke  vilde  høre  ham,  og  da 
gik  Hauerslev  med  sit  følge 
omtrent  10  deriblandt  hans 
Kones  Broder,  som>^enere 
kom  tilbage  og  blev  Døbt 
samme  Eftermiddag." 

"Torsdag  d.  14.  gik  over 
3  Miil,  stærk  Østenvind,  og 
meget  Kold  og  meget  Snee, 
som  er  det  første  i  dette 
Winter.  Jeg  var  til  Peder 
Friis  i  Napstjert,  til  Broder 
Jens  Thomsens  i  Napstjert, 
hvor  jeg  læste  et  Brev  fra 
hans  Fader  i  Pleasent 
Growe  i  Zion  af  30/8  61. 
Han  skriver,  at  Orson  Hyde 
skal  snart  til  Jerusalem  at 
prædike  for  Jøderne  og  han 
er  een  af  de  Propheter  der 
skal  Død  paa  Jerusalems 
Gader;  og  at  de  Hellige  skal 
snart  tilbage  til  Jacson  i 
Amerika,  og  at  Erastus 
Snow  skal  snart  tilbage  til 
Danmark  og  Besegle  Vid- 
nesbyrdet, og  at  der  i  Salt 
Søe  Dalen  er  opstaact  en 
Falsk  Prophet  {ud  af  de 
Hellige)  ved  navn  Joseph 
Moris.  Han  troer  og  forkyn- 
der sig  at  være  den  Moses 
omtalt  i  2.  Nephi  2.  Cap. 
Han  gjør  Kraftige  Gjernin- 
ger, han  har  Profeteret  at 
Salt  Søe  Stad  skulde  0de- 
læges  ved  Ild  ned  fra  Him- 
len den  4  Juli  1861,  men  da 
det  ikke  skeete  saa  sagde 
han  at  Herren  vilde  viise 
Barmhjertighed  til  den  24. 
Juli  1861.  Han  siger  til  sine 
Tilhængere  at  de  skal  intet 
bestille,  for  de  skal  snart 
have  de  Helliges  Eiendom, 
og  paa  denne  Maade  drager 
han  Dagdrivere  og  Misfor- 
nøiede  Apostater  til  sig, 
som  deels  er  indkommen 
for  Brød  og  Fisk.  (Ældste 
Th.  Chr.  Jensen  fra  Naps- 
tjert har  skrevet  saaledes 
deels  efter  Rygte)." 


Emigration  til  USA 

Som  tidligere  nævnt 
emigrerer  broder  Weibye 
med  familie  i  1862.  Rejsen 
påbegyndes  6.  april  1862 
om  eftermiddagen,  idet 
man  går  ombord  på  skibet 
Albion  i  Aalborg  for  senere 
at  anløbe  Aarhus.  Herfra 
bliver  der  sejlet  videre  med 
dampskib  som  anløb  Freder- 
icia for  derefter  at  sejle  vide- 
re til  Kiel.  Her  løb  skibet  på 
grund  og  "Vi  maatte  alle 
(omtrent  700  emigranter  fra 
Vensyssel,  Aalborg,  Aarhus, 
Skive,  Fredericia  og  Fyn) 
gaae  i  den  ene  side  og  deref- 
ter agterud  alle  mand  for  at 
faae  Skibet  flot  igjen." 

Vel  ankommet  til  Kiel 
skiftede  man  til  tog  til  Alto- 
na,  og  her  kunne  man  så  gå 
ombord  på  skibet  Franklin, 
en  stor  3  master  ført  af  Cap- 
tain Robert  Murray. 

Af  de  700  passagerer  var 
de  409  mormoner  ledet  af 
præsident  C.A.  Madsen,  som 
opdelte  gruppen  i  8  distrikter 
med  20  køjer  i  hvert  distrikt 
-  altså  160  køjer,  som  skulle 
deles  af  259  voksne,  131 
børn  og  19  pattebørn. 

Livet  ombord 

En  af  de  mest  f^^dige 
beskrivelser  af  livet  ombord 
på  et  mormonemigrantskib 
finder  vi  netop  i  en  beret- 
ning, skrevet  af  J.C. A.  Wei- 
bye og  gengivet  i  "Mor- 
genstjernen", 1884: 

Vi  gik  ombord  på  V^' 
"Franklin"  Tirsdag  d.  8de 
April  om  Aftenen,  og  C.A. 
Madsen  beskikkede  mig  til 
at  uddele  Køjerne  til  Emi- 
granterne. Disse  Køjer, 
hvoraf  der  fandtes  160,  vare 
saa  brede,  at  tre  Personer 
mageligt  kunde  ligge  i  hver, 
Side  om  Side.  Efter  at  have 
ordnet  vort  Tøj  fik  vi  Provi- 
ant udleveret;  denne  bestod 
af  Kjød,  Flæsk,  Ærter,  Bøn- 
ner, Kartofler,  Byggryn, 
Risengryn,  Biskøjter,  Vand, 
Hvedemel  til  Pandekager, 
Sild,  Salt  og  Olie  til  Lam- 
perne. Vi  brændte  1 1  Lam- 
per hver  Aften;  sex  af  disse 


tilhørte  Skibet  og  fem  Emi- 
granterne. Vi  hyrede  en 
extra  Kok  (Christensen)  i 
Hamborg  for  90  Rdl,  og 
desforuden  gjorde  to  af 
vore  egne  Brødre  (Stærk  og 
Skouby)  Tjeneste  som  Kok- 
ke. Af  vor  Proviant  fik  vi 
lavet  god  Mad,  saasom 
Ærter,  Sødsuppe,  Risengrød 
og  Byggrynsgrød.  Vi  fik  saa- 
ledes Sødsuppe  om  Sønda- 
gen, Ærter  om  Mandagen, 
Risengrød  om  Tirsdagen  og 
Onsdagen,  Ærter  om  Tors- 
dagen, Byggrynsgrød  om 
Fredagen  og  Sild  og  Kartof- 
ler om  Lørdagen. 

Mæslinger  og  anden 
sygdom 

Nogle  af  Emigranterne 
havde  Meslingerne  med 
hjemmefra,  og  disse  spredte 
sig  snart  over  hele  Skibet, 
saa  at  ikke  mindre  end  40 
Personer,  mest  Børn,  vare 
anbrebne  paa  en  Gang. 
Disforuden  lede  de  fleste 
Emigranter  i  kortere  eller 
længere  Tid  af  Diarhoe, 
hvilket  udmattede  os 
meget.  Vi  tabte  ogsaa  Sma- 
gen for  Bis køj terne,  men 
omsider  lærte  vi  at  lægge 
dem  i  Vand  eller  The  i  8 
eller  12  timer,  hvorved  de 
bleve  bløde  som  dansk  Sig- 
tebrød. Til  de  Syge  blev  der 
to  Gange  om  Dagen  kogt 
enten  Havresuppe,  Rissup- 
pe eller  Sagosuppe,  og 
næsten  hver  Dag  blev  der 
bagt  Pandekager  i  Hun- 
dredvis til  de  Syge  og  dem, 
som  ikke  fandt  Behag  i 
Biskøjter.  Ligeledes  blev  der 
ofte  bagt  Hvedebrød  til  de 
Gamle,  som  ikke  kunde 
tygge  det  haarde  Skibsbrød. 
Vi  holdt  Raad  hver  Aften, 
og  god  Renlighed  vedlige- 
holdtes. Tre  Gange  om 
Ugen  vaskede  vi  Dæk,  og 
to  Gange  under  Overrejsen 
blev  der  røget  med  Tjære. 

Fred  blandt  passagererne 
og  gudstjenester  på 
dækket 

Fredens  Aand  regjerede 
iblandt  os,  og  kun  meget 

faa  Udestaaelser  fandt 
sted.  Kaptejnen  og  Mand- 
skabet (3  Styrmænd,  1 
Tømrer  og  16  Matroser) 
vare  meget  humane  mod 
os,  hvilket  ogsaa  kan  siges 
om  Kaptejnens  Tjener,  den 
sorte  Opvarter  (Steward), 
den  sorte  Kok,  som  stegte 
for  os  i  hans  Fritid  tilUge- 
med  vor  egen  Kok,  Chri- 
stensen. 

Vi  holdt  undertiden  For- 
samlinger på  Dækket  og 
undertiden  på  Mellemdæk- 
ket. Næsten  hver  Morgen 
Kl.  5  blev  der  blæst  i  Klari- 
net eller  spillet  paa  Hamo- 
nika  som  Signal  til  at  staa 
op,  og  der  blæstes  ogsaa  Kl. 
7  om  Morgenen  og  Kl.  8 
om  Aftenen  til  Bøn.  Vi 
dansede  næsten  daglig  på 
Dækket  til  Musik  af  nogle 
af  vore  Brødre  og  flere  af 
Skibets  Besætning,  som 
kunde  spille.  Vi  havde  det 
saaledes  ganske  fornøjeligt, 
naar  fraregnes  den  Sorg, 
der  nedtyngede  os  på 
Grund  af  de  Mange,  som 
døde  af  Meslingerne.  Indtil 
Dato  (27de  Maj)  er  der  død 
3  Voxne  og  43  Børn, 
næsten  alle  af  Meslingerne, 
og  i  disse  Dage  ere  Skulder- 
kopperne udbrudte  iblandt 
os;  fire  Tilfælde  have  alle- 
rede vist  sig.  Vi  have 
omtrent  havt  Modvind 
hele  Tiden,  ellers  kunde  vi 
allerede  have  været  i  New 
York,  thi  "Franklin"  er  en 
udmærket  Sejler.  Vi  have 
kun  havt  megen  lidt  Søsyge 
iblandt  os. 

Ankomst  til  New  York 

Torsdagen  den  29de  Maj 
om  Formiddagen  ankom 
"Franklin"  til  New  Yorks 
Havn.  Emigranterne  kom 
snart  ombord  på  en  Trans - 
portbaad,  for  at  skulle  gaa 
iland,  men  ved  ankomsten 
til  Skibsbroen  ved  Castle 
Garden  blev  det  forbudt 
dem  at  komme  ind,  fordi 
Flere  endnu  vare  syge  af 
Meslingerne.  Efter  at  18  af 
de  Syge  vare  blevne  indlag- 
te paa  et  Sygehus,  maatte 


de  derfor  gaa  ombord  på 
"Franklin"  igjen,  og  forblive 
der  i  to  Nætter  og  en  Dag. 
Endelig  blev  det  dem  d. 
31te  Maj  om  Eftermidda- 
gen tilladt  at  gjøre  Land- 
gang i  Castle  Garden,  hvor 
de  bleve  modtagne  af  CC. 


Hansens  Kompagni,  som 
kom  over  Havet  med 
"Humboldt",  var  allerede 
ankommen  dertil  en  Uge  i 
Forvejen.  Iblandt  de  48 
Personer  (3  Voxne  og  45 
Børn)  af  Madsens  Kompag- 
ni, som  døde  på  Sørejsen, 


^  ^e£/  ayi^c/f-H^ 


^%U-cåAV^  é  ■f^'é^  f^dA  ^) 


Weihyes  skitse  over  broen  "Vpper  Platt  Brigde."  Den  er  hygget  i 

1859,  og  der  kan  gåes  i  4  min.  (400  skridt),  (/ens  Christian  Weibyes  dagbog) 


Rich,  John  Van  Cott  og 
andre  Brødre. 

En  Del  af  de  fattige  Emi- 
granter havde  ikke  Penge 
nok  til  at  kunne  rejse  læn- 
gere, men  ved  de  formuen- 
de Søskendes  Gavmildhed 
indkom  der  ved  Sam- 
menskud Midler  nok  til  at 
alle  kunne  fortsætte  Rejsen 
fra  New  York  d.  31te  Maj 
Kl.  9  om  Aftenen  med  et 
extra  Jærnbanetog.  Selska- 
bet ankom  den  følgende 
Dags  Morgen  (1ste  Juni)  til 
Albany.  Der  fra  gik  Rejsen 
videre  med  jærnbane  via 
Syracuse,  Rochester,  Nia- 
gara Vandfald,  Windsor, 
Detroit  og  Chicago  til 
Quincy,  hvor  fra  de  rejste 
med  Dampbaad  til  Hanni- 
bal, og  videre  der  fra  med 
Jærnbane  til  St.  Joseph, 
hvor  de  indtraf  d.  6te  Juni. 
Den  følgende  Dag  gik  de 
ombord  på  Dampbaaden 
"Westwind"  og  afsejlede  fra 
St.  Joseph  om  Aftenen  Kl. 
10.  Efter  at  have  tilbragt 
Pintsen  ombord  paa  en  alt 
andet  end  behagelig  Maa- 
de,  da  der  kun  var  meget 
daarlig  Plads  til  saa  mange 
Folk  på  det  forholdsvis  lille 
Fartøj,  ankom  Selskabet  til 
Florence  Mandag  d.  9de 
Kl.  10  om  Aftenen.  H.C. 


var  Broder  Jens  Andersen 
fra  Veddum  i  Aalborg  Kon- 
ference, som  med  sine  Mid- 
ler havde  hjulpet  mellem 
60  og  70  Fattige  til  at  emi- 
grere. Han  døde  paa  Nord- 
søen d.  25de  April,  strax 
efter  at  Skibet  havde  for- 
ladt Cuxhaven.  Paa  Rejsen 
fra  New  York  til  Florence 
døde  to  Børn  (det  ene  var 
broder  Weibyes  egen  lille 
datter  Anemine  på  15 
måneder) .  1 1  Personer  (4 
Voxne  og  7  Børn)  døde 
endvidere  under  Opholdet 
i  Florence,  og  en  unge  Pige 
i  Ørken,  hvilket  udgjorde 
62  Døde  af  dette  ene  Kom- 
pagni mellem  Hamburg  og 
Salt  Lake  City. 

Rejseforberedelser 

Tirsdag  d.  10de  Juni 
opsloge  Emigranterne  deres 
Telte  lidt  nord  for  Florence, 
de  nødvendige  Indkjøb  af 
Oxer,  Vogne,  Køer  osv. 
foretoges,  og  andre  nød- 
vendige Forberedelser  gjor- 
des for  Rejsen  over  Sletter- 
ne. De,  som  skulle  rejse 
med  Kirkens  Vogne,  bleve 
organiserede  i  Messer  for  at 
modtage  Proviant  fra  Kir- 
ken, og  Nogle,  som  vare 
blevne  Apostater  og  havde 
været  opsætsige  under 


Sørejsen  forlode  Selskabet 
for  at  forblive  i  Staterne. 
Iblandt  disse  vare  Smed  J.P 
Jakobsen,  Lauritz  Larsen  fra 
Højen,  Christoffer  Thom- 
sen fra  Gaardsholt  og 
Andre  med  deres  Familier. 
De  øvrige  af  Emigranterne 
bleve  liggende  i  Lejr  i  flere 
Uger  førend  de  tiltraadte 
Rejsen  over  Sletterne.  Faa 
Dage  førend  de  brøde  op 
fra  Florence  blev  denne  By 
(d.  7de  Juli)  hjemsøgt  af  en 
frygtelig  Orkan,  ledsaget  af 
Regn,  Torden  og  Lynild, 
hvorved  Ældste  Joseph  W. 
Young  blev  saa  forslaaet  i 
Hovedet  og  Ansigtet  af  en 
Vognkasse,  som  blæste  ned 
paa  ham,  at  man  bar  ham 
bort  i  en  ubevidst  Tilstand, 
men  han  blev  rask  igjen 
efter  en  Tids  Forløb.  Emi- 
granternes Telte  og  Vognta- 
ge  fik  en  slem  Medfart  ved 
denne  Lejlighed." 

Ankomst  i  Salt  Lake 

Efter  at  have  tilbagelagt 
ialt  1004  miles  ankommer 
den  stærkt  reducerede 
gruppe  til  Saltsødalen  den 
23.  september  1862.  De 
sidste  linier  i  J.C.A.  Wei- 
byes dagbog  lyder  således: 

"Kl.  10.18  kunde  vi  see 
Huuse  i  Dalen,  og  nu 
meget  op  paa  en  Bakke,  og 
Kl.  10.26  kunde  vi  see  Sto- 
re Salt  Søe  Stad,  Kl.  10 
holdt  vi  på  Bakken  og  sam- 
ledes til  Kl.  1 1  og  da  afsted 
igjen  ned  til  City,  hvor  vi 
ankom  Kl.  2  Eftm.  Her  kom 
mange  bekjendtere  og  bød 
os  Velkommen,  hvoraf  nog- 
le fra  Weibye,  I  dag  Godt 
Veir  og  god  Vei  ned  af  Bak- 
ken, men  Bakket  og  Stenet 
i  Kanien. 

Gud  skee  Lov  og  Tak  at 
jeg  nu  er  kommet  Vel  her 
til  Zion  med  Kone  og 
Barn,  Lykkelig,  Raske  og 
Glade." 

Lis  Billeskov  Jansen  er 
medlem  af  Københavns  1 . 
Ward  i  Københavns  Stav, 
hvor  hun  arbejder  som 
stavens  historiske  konsu- 
lent. 

